Πανελλήνιο πρωτάθλημα στίβου ανδρών 1939

Το **[[Πανελλήνιο πρωτάθλημα στίβου ανδρών]] 1939** διεξήχθη στην Αθήνα, στο Παναθηναϊκό Στάδιο, την Πέμπτη 29 Ιουνίου και το Σαββατοκύριακο 1 και 2 Ιουλίου. Πρωταθλητής σύλλογος αναδείχθηκε ο **[[Εθνικός Γ.Σ.]]** για τρίτη συνεχόμενη χρονιά.

## Χρονικό

Οι αγώνες του 1939 είχαν πλούσια συμμετοχή αθλητών από επαρχιακούς συλλόγους, διότι ο ΣΕΓΑΣ κάλυψε τις δαπάνες των πρωταθλητών από την επαρχία, όπως επίσης από την Κύπρο και την Αίγυπτο, οι αθλητές των οποίων τιμητικά ήταν επικεφαλής της παρέλασης κατά την τελετή έναρξης των αγώνων. Έτσι οι αγώνες απέκτησαν πανηγυρικό χαρακτήρα. Συμμετείχαν 396 αθλητές από 32 σωματεία.

Ίσχυσε το σύστημα βαθμολογίας 6-5-4-3-2-1 για τους έξι πρώτους νικητές κάθε αγωνίσματος. Το πρωτάθλημα μαραθωνίου διεξήχθη στα πλαίσια των βαλκανικών αγώνων στίβου, στις 8 Οκτωβρίου, στην κλασική διαδρομή με διπλό ελληνικό θρίαμβο των Κυριακίδη, Ραγάζου. Δεν μέτρησε στη γενική βαθμολογία των συλλόγων, όπως επίσης το δέκαθλο, το πένταθλο και τα 3.000μ στιπλ που διεξήχθησαν σε ξεχωριστές ημερομηνίες. Επίσης, διεξήχθη ένας εαρινός μαραθώνιος δρόμος κυπέλλου καθώς και πρωτάθλημα τριάθλου ταχύτητας (καινοφανές σύνθετο αγώνισμα τριών δρόμων: 60μ, 100μ, 60μ). Το έτος αυτό διεξήχθησαν για πρώτη φορά οι "Πανσυλλογικοί αγώνες", μια πρώτη μορφή των διασυλλογικών αγώνων που διεξάγονταν μεταπολεμικά. Οι Πανσυλλογικοί αγώνες αντικατέστησαν το διασυλλογικό "Κύπελλο Αβέρωφ" που διεξαγόταν τα προηγούμενα χρόνια. Στις 21 και 22 Οκτωβρίου διεξήχθη το πρωτάθλημα σκυταλοδρομιών με νικητή τον Παναθηναϊκό και στις 29 Οκτωβρίου και 5 Νοεμβρίου έγιναν οι ετήσιοι Ειδικοί Αγώνες σπανίων αγωνισμάτων.

### Ειδικά έπαθλα
Εκτός από τα μετάλλια και διπλώματα που δόθηκαν στους τρεις πρώτους νικητές κάθε αγωνίσματος, απονεμήθηκαν επίσης τα εξής ειδικά έπαθλα:
*Έπαθλο "ΣΕΓΑΣ" (αγαλματίδιο "Θρίαμβος", προσφορά Μ. Ρινόπουλου) για τον πολυνίκη σύλλογο: Εθνικός Γ.Σ. 
*Έπαθλο συλλογικής βαθμολογίας δρόμων: Παναθηναϊκός Α.Ο.
*Έπαθλο συλλογικής βαθμολογίας αλμάτων: Παναθηναϊκός Α.Ο.
*Έπαθλο συλλογικής βαθμολογίας βολών (ρίψεων): Εθνικός Γ.Σ.
*Έπαθλο καλύτερου επαρχιακού συλλόγου: Γ.Σ. Τρικάλων.

## Aποτελέσματα

### Οι νικητές

### Κατάταξη

 Η ΑΕ Παγκρατίου δεν Αναφέρεται στα επίσημα αποτελέσματα του ΣΕΓΑΣ 

## Άλλοι αγώνες
### Οι Πανσυλλογικοί

Εκτός από το πανελλήνιο πρωτάθλημα, έγιναν για πρώτη φορά οι "Πανσυλλογικοί Αγώνες", μια νέα διοργάνωση που ξεκίνησε ο ΣΕΓΑΣ. Διεξήχθη στο Στρατιωτικό Γυμναστήριο, στη συνοικία Ελληνορώσων, σε τέσσερις αγωνιστικές ημερομηνίες: 30 Απριλίου, 28 Μαΐου, 18 Ιουνίου και Ιούλιο. Την πρώτη ημέρα έγιναν τα μισά αγωνίσματα (100, 400, 1500, 5000, 110 εμπ, 4Χ100, μήκος, ύψος, σφύρα, σφαίρα, δίσκος). Την δεύτερη ημέρα έγιναν τα υπόλοιπα (200, 800, 10.000, 400 εμπ, 4Χ400, τριπλούν, επί κοντώ, σφαίρα, ακόντιο) και τις επόμενες δύο ξαναέγιναν τα ίδια αγωνίσματα με την προσθήκη της σουηδικής και της βαλκανικής σκυταλοδρομίας στη θέση των 4Χ100 και 4Χ400. Βραβεύονταν οι τρεις πρώτοι νικητές καθε αγωνίσματος και βαθμολογούνταν οι τέσσερις πρώτοι αθλητές με 4-3-2-1 βαθμούς. Μετά την 3η αγωνιστική προηγείτο ο Πανελλήνιος, ενώ η 4η μετατέθηκε για το Σεπτέμβριο.

Στο σύλλογο που συγκέντρωσε την καλύτερη συνολική βαθμολογία και στις τέσσερις ημέρες απονεμήθηκε ειδικό τριετές επαμειβόμενο έπαθλο, το οποίο μετά τα τρία χρόνια θα κρατούσε οριστικά ο σύλλογος που το κατέκτησε δύο φορές. Αν ήταν τρεις διαφορετικοί σύλλογοι θα το κατακτούσε όποιος είχε τη μεγαλύτερη συνολική βαθμολογία αθροιστικά για τα τρία έτη.

### Το Πρωτάθλημα Σκυταλοδρομιών

Στις 21 και 22 Οκτωβρίου, στο Στάδιο, διεξήχθη το πρωτάθλημα σκυταλοδρομιών, στο οποίο ίσχυσε και ομαδική βαθμολογία, στην οποία επικράτησε ο Παναθηναϊκός Α.Ο. Πάντως υπήρξε μικρή συμμετοχή πρωταθλητών από έξι μόνο σωματεία, όλα του κέντρου. Διεξήχθησαν τα αγωνίσματα:
*Σκυταλοδρομία 4x100μ:  Πανελλήνιος Γ.Σ. (Λαμπρινίδης, Σακελλαρίου, Λωράν, Ραγκούσης): 48.4
*Σκυταλοδρομία 4x200μ: Πανελλήνιος Γ.Σ.: 1.41.6
*Σκυταλοδρομία 4x400μ: Πανελλήνιος Γ.Σ. (Λαμπρινίδης, Σακελλαρίου, Μαρσέλλος, Αδαμίδης): 4.09.0
*Σκυταλοδρομία 4x800μ: Πειραϊκός Σύνδεσμος (Μελιδώνης, Ράλλης, Γαβαλάς, Βασιλείου): 8.48.0
*Σκυταλοδρομία 4x1500μ: Παναθηναϊκός Α.Ο. (Τσουκαλάς, Αρβανίτης, Μητσοτάκης, Βελκόπουλος): 18.32.0
*Σουηδική 1000μ (400x300x200x100μ): Πανελλήνιος Γ.Σ.: 2.13.9
*Βαλκανική 1500μ (800x400x200x100μ): Πανελλήνιος Γ.Σ. (Αδαμίδης, Λαμπρινίδης, Κομάσος, Σακελλαρίου): 3.40.6
***Βαθμολογία**:
#**[[Παναθηναϊκός Α.Ο.]]**: 46
#Πανελλήνιος Γ.Σ.: 44
#Πειραϊκός Σύνδεσμος: 19
#Ένωσις Παγκρατίου: 13
#Α.Ε. Εμποροϋπαλλήλων: 10
#Αιολικός Τζιτζιφιών: 9

### Οι Ειδικοί Αγώνες σπανίων αγωνισμάτων
Οι ετήσιοι Ειδικοί Αγώνες σπανίων αγωνισμάτων διεξήχθησαν υπό μορφή δύο ημερίδων, τις Κυριακές 29 Οκτωβρίου και 5 Νοεμβρίου στο Στάδιο, με μέτρια κατά κανόνα αποτελέσματα. Πάντως στο δρόμο μίας ώρας σημειώθηκαν πανελλήνιο ρεκόρ ανδρών από τον Ραγάζο με 9.250μ και εφήβων από τον Γιαρίμογλου με 8.387μ. Συμμετείχαν 11 σύλλογοι: Πανελλήνιος, Εθνικός ΓΣ, Πανιώνιος, Πειραϊκός, Αιολικός Τζιτζιφιών, Α.Ο. Νέας Σμύρνης, ΑΕΚ Αθηνών, ΑΕ Εμποροϋπαλλήλων, ΓΣ Αλμυρού Βόλου, ΓΣ Τρικάλων και ΑΕ Χαλκίδος. Έγιναν 13 ασυνήθη αγωνίσματα:

*100 γιάρδες: Β. Κομάσος (Πανελλήνιος): 10.6
*300μ: Στέλιος Στρατάκος (Εθνικός Γ.Σ.): 37.4
*600μ: Στέλιος Στρατάκος (Εθνικός Γ.Σ.): 1.26.4
*1000μ: Μουτάφης (Πανιώνιος): 2.51.7
*1 μίλι: Αδαμίδης (Πανελλήνιος): 4.41.9
*δρόμος μισής ώρας: Ραγάζος (ΓΣ Αλμυρός): 9.250μ (ν.π.ρ.) 
*δρόμος μίας ώρας: Μούρτζινος (Εθνικός Γ.Σ.): 15.596μ

*200μ εμπ: Μαστρογιάννης (Πανιώνιος): 27.9
*μήκος άνευ φοράς: Κλήνης (ΑΕΚ): 2,85
*ύψος άνευ φοράς: Ναυπλιώτης (Πανιώνιος): 1,30 
*σφαίρα δύο χεριών: Πατεράκης (Πανελλήνιος): 22,96μ1  
*ακόντιο δύο χεριών: Παππάς (Εθνικός Γ.Σ.): 82,27μ1  
*δίσκος δύο χεριών: Φλώρος (Πανελλήνιος): 77,45μ1  

1 Στις ρίψεις "δι' αμφοτέρων των χειρών" οι αθλητές αγωνίζονταν αρχικά με το αριστερό και εν συνεχεία με το δεξί χέρι και αθροίζονταν οι καλύτερες επιδόσεις τους.

## Πηγές
*"Η ιστορία των Πανελληνίων Αγώνων", Αθλητική Ηχώ, 16/6/1949.
*"Η ιστορία των Πανελληνίων Αγώνων", Αθλητική Ηχώ, 18/6/1949.
*"Η ιστορία των Πανελληνίων Αγώνων", Αθλητική Ηχώ, 20/6/1949.
*"Η ιστορία των Πανελληνίων Αγώνων", Αθλητική Ηχώ, 23/6/1949.
*Ηρ. Αθανασόπουλος, "Μαραθώνιος & Μαραθώνας", Αθήνα 2010, σσ. 177-178.
*εφ. "Ακρόπολις", 28 και 29/6/1939, ψηφ. σελ. 536 και 542. 
*εφ. "Ακρόπολις", 2 και 4/7/1939, ψηφ. σελ. 2 και 17. 
*εφ. "Ασύρματος", 29/6 ως 3/7/1939. 
*Δελτίο του Σ.Ε.Γ.Α.Σ.  Ιούλιος 1939 / ΑΡΙΘ.160 - ΕΤΟΣ 15ο
### Αναφορές



Ανδρων
Κατηγορία:Στίβος το 1939
Κατηγορία:Διοργανώσεις στίβου στην Αθήνα